En kvinde ville besøge en indsat i Statsfængslet på Kragskovhede, men da hun fandt ud af, at hun skulle visiteres, fortrød hun.

Lørdag eftermiddag troppede en 23-årig kvinde op ved vagten til fængslet i Kragskovhede. Hun havde til hensigt at besøge en indsat fængslet person. Som fængslet skal og bør, blev hun gjort opmærksom på, at hun skulle visiteres inden besøget kunne finde sted. Kvinden blev dog noget overrasket over dette og forlod straks fængselsområdet i sin bil. Personalet i fængslet ringede til politiet og fortalte, hvad der var sket, og en patrulje fra Frederikshavn kørte mod fængslet. På en rasteplads ved Elling blev bilen fundet. Kvinden blev gjort bekendt med hændelsen og herefter fremtog hun ialt 200 gram hash, som hun havde medbragt. Kvinden erkendte besiddelsen af hashen men det fremgik ikke af afhøringen, om hun ville have afleveret hashen til personer i fængslet. Kvinden der var kendt af politiet i forvejen vil få en bøde for forholdet.Det fortæller vagtchef ved Nordjyllands Politi, Karsten Højrup Kristensen.